God se droom is dat ons soos Hy sal word. Hy is vrygewig en Hy wil baie graag hê dat ons ook vrygewig sal wees. God se vrygewigheid kom vanaf Sy liefde vir ons. In Joh 3:16 lees ons van hierdie vrygewige hart: “God het die wêreld so lief gehad dat Hy Sy eniggebore seun gegee het.” Alles wat ons het is as gevolg van Sy vrygewige liefde. God vra dat ons ook ‘n gedeelte sal terug gee. Hy seën ons sodat ons andere kan seën. Vrygewigheid breek die houvas van gierigheid en materialisme op ons lewens. ‘n Liefdevolle hart is ‘n hart wat gee, net soos God ook gee. Vandag wil ons verder gesels oor hoe ons kan vernuwe en hoe ons gesond in ons finansies kan WEES.
Spr. 3:9-10: “Gee aan die Here ook ’n goeie deel van jou geld. Dan sal jy meer as genoeg hê om van te leef. Jou lewe sal vol vreugde wees”